സുരേഷ് ഗോപിയുടെ രാഷ്ട്രീയം വിട്ടേക്കൂ.എംപിയാണ് സല്യൂട്ട് ചെയ്യണം: പിന്തുണച്ച് ഗണേഷ് കുമാര് കോഴിക്കോട്: സല്യൂട്ട് വിവാദത്തില് സുരേഷ് ഗോപി എം.പിയെ പിന്തുണച്ച് ചലചിത്ര നടനും എം.എല്.എയുമായ കെ.ബി ഗണേഷ് കുമാര്. സുരേഷ് ഗോപി സല്യൂട്ട് ചോദിച്ചുവാങ്ങേണ്ടിവന്നത് ഉദ്യോഗസ്ഥന്റെ കുഴപ്പമാണെന്ന് ഗണേഷ് കുമാര് പറഞ്ഞു. ഉദ്യോഗസ്ഥര് ഈഗോ കൊണ്ടുനടക്കരുതെന്നും ഗണേഷ് കുമാര് മാധ്യമപ്രവര്ത്തകരോട് പറഞ്ഞു. സുരേഷ് ഗോപിയുടെ രാഷ്ട്രീയം വിട്ടേക്കൂ നടനെയും വിട്ടേക്കൂ. അയാള് എംപിയാണ് സല്യൂട്ട് ചെയ്യണം ഗണേഷ്കുമാര് പറഞ്ഞു. തൃശൂര് പുത്തൂരില് ചുഴലിക്കാറ്റ് ഉണ്ടായ പ്രദേശം സന്ദര്ശിക്കുന്നതിനിടെയാണ് സുരേഷ് ഗോപി ഒല്ലൂര് എസ്ഐയെ വിളിച്ചിറക്കി സല്യൂട്ട് അടിപ്പിച്ചത്. ഞാന് എംപിയാ കേട്ടോ, മേയറല്ല. ഒരു സല്യൂട്ടാവാം. ശീലങ്ങളൊന്നും മറക്കരുത് എന്നാണ് സുരേഷ് ഗോപി എസ്ഐയോട് പറഞ്ഞത്. പൊലീസ് സ്റ്റാന്ഡിങ് ഓര്ഡര് പ്രകാരം എംഎല്എമാര്ക്കും എംപിമാര്ക്കും സല്യൂട്ട് ചെയ്യേണ്ടതില്ല. എസ്ഐ സംഭവത്തെ കുറിച്ച് പ്രതികരിച്ചിട്ടില്ല. അദ്ദേഹം സുരേഷ് ഗോപിക്കെതിരെ പരാതി നല്കുമോയെന്നും ഇപ്പോള് വ്യക്തമല്ല. പ്രോട്ടോകോള് പ്രകാരം പൊലീസ് എംപിക്ക് സല്യൂട്ട് അടിക്കേണ്ടതില്ല. പൊലീസ് സ്റ്റാന്റിങ് ഓര്ഡര് പ്രകാരം എം.എല്.എ, എംപി, മേയര്, ചീഫ് സെക്രട്ടറി എന്നിവരൊന്നും പൊലീസിന്റെ സല്യൂട്ടിന് അര്ഹരല്ല. പിന്നാലെ സല്യൂട്ട് ചോദിച്ചുവാങ്ങിയതില് വിശദീകരണവുമായി സുരേഷ് ഗോപി രംഗത്തെത്തിയിരുന്നു. ജനപ്രതിനിധി സല്യൂട്ട് അര്ഹിക്കുന്നുവെന്നും രാജ്യത്തെ സംവിധാനം കേരളത്തിലെ പൊലീസും പിന്തുടരണമെന്നും അദ്ദേഹം പറഞ്ഞു. എം.പിക്ക് സല്യൂട്ട് പാടില്ലെന്ന് ഡി.ജി.പി സര്ക്കുലര് ഇറക്കിയിട്ടുണ്ടോ എന്നു ചോദിച്ച സുരേഷ് ഗോപി, പൊലീസ് അസോസിയേഷന് രാഷ്ട്രീയം കളിക്കരുതെന്നും ആവശ്യപ്പെട്ടു.